Arrif di 122 n issgusa: Jar
tirelli d uhwes (tafult tis smus)
Yura t: Andich idir
Wettvu n tayduda tarrifect
Imsttugen ak svbanya
Zzat i trennawin ghar wedven irifien ad ggen s tirrugza nsn d
tighit n uhngar arrifi Mulay Muhend, teqqim svbanya tettbpedv weddaren tt as
marra tafarin ni tugha ghar s jar ifassen nnes, oemmar s ma urjan ura deg
imxentisen nsen ad qasen tarzugi n txessart am tanita.
Tayccit s txssart tedvra xf isbunya, u da umi yedvra ijjen
userdas d asbanyu di rmarss n Malaga issghuyy, «ad yeddar yill! « umi i t seqsan
xf umentil i t yejjin huma ad yini manw yenni inna asen «mri war yedji d yill (rebhar)
tiri irifien aqqa ayen ruxa dg uftas (plage) n Bsikaya» (1)
Mamec ttaren attvas n ikabaren di Svbanya huma ad sbedden
amenghi nsen ak Arrif zzay sen akabar Acyuoi d takunfidarelct tanamurt n
ixeddamen d amuni amatu n ixeddamen, u sekken d ikabaren ikatvaluniyen tibratin
n twiza ak tayduda ttarifect…
Ujar yenna Ajiniral Migil Brimu di Ribyyira deg Ukurtis (aberlaman
asbanyu) deg wass n 25 nubambir 1921 «zg ict teghmart tastratiject, twarigh
belli asqadi ca userdas nneghni ghar awarni i yill ad yiri d aoeffan i Svbanya»
(2)
Tettwag oawed ict n teyrawt d tamezvyant huma ad tghar imentilen
n tidet yejjin svbanya ad tudva zzat i irifiyen qqaren as i yisem ines «tayrawt
n Bikasu» issentan rxedmett nes di 18 zi abril 1922, u ghar imentilen ghar
tiwedv tayrawt a, zzay s xf ibedd umswadv jar sin n ighezdisa asbanyu d urifi,
imsawaden zi ghad ysnufser Mulay Muhend inecraf isbunya, umi teqber tanbadvt
tasbanyut tiwtilin (les conditions) issares Mulay muhned u nitni d yina:
1) asnufser n marra inecraf irifien
2) ad twc Svbanya Melyun bbsita d axdjes xf marra min tega
Svbanya di Arrif
3) kradv n imelyunen n bbsita d axdjes xf udraq n inecraf
isbunya (3)
Deg uzemz n 24 yulyuz 1923 ad issek Muhmed azarqan aneghlaf n
tmsrayyin n barra n tayduda tarifect ict n tebrat i tanbadvt tasbanyut ad zzay
nidar cway: «aqqa tanbadvt tarrifect itwaggen xf ddsas d aterrar, tarra ixf ines
ghar s azarug asertan d udemsan, tessitim ad teddar amec ddaren marra igherfan
umadal di tirelli, twara belli ghar s tasghart deg ucar ines qber i ca n tmurt
nniden mux ma tegga … u arrif netta iggwar ad issuyar ixf nes s ixf nes …ad
imezzegh xf uzarug nnes s marra tibridin yedjan … u qqaregh belli arrif ur
izemmar ad yuyar ghar zzat ak
svbanya bra ma tameggarut a ur tgerr s uzarug n arrif» (4)
dix amec nethada di tebrat a issek uneghlaf arrifi, belli Arrif
ur izemmar ad yuyar ghar zzat deg imsttugen itegg ak svbanya bra mara war
teotiref tameggarut a s uzarug d tirelli n tayduda tarrifect…
da ur nzemmar ad nidar marra timenna i tugha yeqqar Mulay muhned
di dg imsagaren nnes ak taghemsa nigh ra di tebratin nnes, di tkunfirma x uzarug
n Arrif, mara wami tuffa svbanya iqseh xafs adtsigha deg imenghan dg ukud ni ak
userdas arrifi, ffghen imsawaden jar sin ighezdvisa ghar manaw ya:
1) Agerri s uzarug n Arrif u s Mulay Muhned d aselway n tayduda
tarrifect
2) hettvu n Svbanya i wzarug n Arrif
3) asmskel deg yeyyar n tsebbabt
4) ad twc tanbadvt tarrifect d tanbadvt tasbanyut taghllest i
yrifien d isbunya idjan ssnej xf ucar nsen tt
5) aqbar n sbnaya ufugh zi Arrif
Dix, ina d iguta yedjan d ixataren i tssares tanbadvt tasbanyut
xf teqrint nes tarrifect, maca wami tugha war d as yeqqim walu ad sinyan amstfaq
a jar asen, ykkared ujinirak Brimu di Ribyyira huma ad iqreb ajartir xf igeni
asbanyu s twiza n ujedjid Alfunsu, huma ad iqess abrid xf imsawaden ni d ufughen
ni ghar wdven sin ighezdvisa di qber, xenni Madrid ad tentvegg xf redcur yudvsen
ghar rmars n nkur s teylalin nes,
din ghad udavn tt Tanya rmayna att n warpaj xf redcur n arrif
Amyawaz n rmxzen d Fransa d Svbanya xf Arrif
Ar danita tugha Fransa teddfar ar mani iwdven imenghan jar Arrif
d Svbanya, u tugha ttghir belli taydji n ca n tayduda d tmazight deg yezzlmedv
nnes netta d amizi xafs, xelli Mulay Muhned netta tugha issen belli adaf ak ca n
umenghi ak Fransa war itiri ca ak ughezdis ines minzi issen belli sin n tidwas
imgharen deg umadval ak tayduda tarrifect ad tyawi ghar wettvu nnes, maca Fransa
nettat war txes hima ad tsghawer ca n tayduda ghar s azarug nnes di tqiccet n
taymbiyalect, x manaya ttugha rebda tarezzu xf imentilen zi ghad tadvef ak ca
umenghi ak Arrif, ammu ad tades Fransa ghar yezzlmedv n Wergha i tugha yedjan
adu aryyay n Irifien (5)
Deg wass n 13 abril 1924 ad ntvgen irifien xf wammas n Amejjutv
u yudes igeni arrifi arahar ar tighermt n taza mamec idja yedja ghar tileggwit n
Aynawen yegwjen xf tighermt n Fass s 30 ukilumiter, timsrayin a ad jjen tt
Fransa ad tssek ijjen ureqqas ghar uxccab umghar qqaren as Kabrilli, xenni inna
Mulay Muhned belli tayduda tarrifect rebda tugha tessitim ad teddar deg wafra ak
Fransa maca tameggarut a nettat yxsen ad tsiwed tameqqant a am xf tedja rexxu u
oawed yenna Mulay Muhned «Fransa nettat yxsen ad thwes Arrif … u ixess as ad
tkez (ad tgerr, Confission) s uzarug n Arrif» (6)
Maca di tidet Fransa amec nnigh andjinna nettat oemmars ma dja
txes ad tejj Arrif ad yeddar dg wafra d tirelli.
Di yunyu 1925 di Madrid ad itwagg ijen wegraw ad ismun Fransa d
Svbanya huma ad zdyen jar asen deg umenghi iten ismunan mgal i tayduda
tarrifect, u deg ukud ni ad tkkes Fransa Lmarical Lyutvi issarsen dsas n uwank
aorab di tmurt amarrakec netta yfarnen izli anamur n Marrakec u yfarn Tanya
acenyal nnes, u ad yegg Arbatv d ipri nes deg wansa n Fass, marra manaya ntaff
it ardjexu u ntaff tamurt n Marrakec ydwren isem nnes ghar Lmeghrib ad thwes
Tamurt n Arrif di min d yussin deg imstafqen nes ak Fransa di Ikes liban u ak
Madrid, asntel a ghar nedwer ad xafs nessiwer mlih di min d yussin…
Amc nnigh bbaris ad tkkes Lyutvi u ad tegg deg wansa nnes ijjen
lmarical nneghni qqaren as i ysem nnes Tyudur stig … u ad tsek iserdasen carcen
deg umenghi amedlan wis yan (7) u di 8 simbtamber 1925 ad issenta uzday jar
Fransva d svbanya.
Maca di tidet imri ttugha yiwed Mulay Muhend ghar ca n ufugh ak
Fransa bac war kids itidef ca deg umenghi minzi d azegal d ameqran ad tmnghed ak
sin tidwas timeqranin deg umadval
Dey yeyyar a ixess anegh war ntettu ca tamlilt tameqrant irar
rmxzen amarrakec deg umenghi nnes ak Taydvudva Tarrifect i ytwara d ijjen umizi
xafs, ura xef taydji nnes, asentel i ghar nedwer di min yudvsen. Mamec tugha din
Ca n tqebbar nigh ca n yxsan zi tqebbar tirefyyin i tugha imeqranen nsen tt
xeddmen ak Fransva u zzay sen Rqayed Lmedvbuh, amghar n igzennayen, u iksi isem
a xminni id as ghad ghaasen irifien, umi ittugha ixeddem iznuza i Fransa,
Lmedvbuh yejja Omar ben hamidu amghar imernsan d umghar ibdvarsen huma ad swizan
mgal i Mulay muhned (8) , mamec dja din attas n zzawya att i tugha xeddement ak
Fransa am zzawit taderqawect inezra ak umussu n sidi Mhned amzyan d buteghyuct
arni xafs zzawect ikettanien, inasirien, iwezzanien, itijianien, tameggarut a
ixedmen mahned ad sbedden tagrawla n Obrqada Adzayiri u x manaya yeqqar Mulay
Muhned belli zeg imentilen it yejjin hima ad yessbed asenfar nnes asertan d
rexdvmett n zzawect a tameqrant ak Fransva d Svbanya
U oawedv yenni umi ghad semman s inamuren (iwatvanien) zgi
iburjwazien n Fass ggin tizemmar d timeqranin huma ad sbedden tagrwala n Irifien
u ttugha traghan as i Mulay Muhned s «rrugi» d «lfettan» u amc ira traghan i ayt
bab n tnzbayt irifien s «lbarabira» iffghen ghar tukkardva (9)
Dix imarrakcien zi rmxzen d iburjwazien ayyawen imuriskien marra
tgwdven zi trennawin ittggen irifien maca di twarat d ict ntaff tgwdven ujar
xminni txessar Fransa nigh Svbanya u di 1922 tugha kessin tioedjanin tzadjan
ghar wakuc huma ad issgenfa Lmarical Lyutvi atarras issarsen ddsas i lmerruk amc
nnigh di min yeodvan zi rattvan ni it ireqfen, maca waxxa tugha din twiza jar
krad n tidwas tamwezwarut n Svbanya d Fransa d rmexzen mgal i tayduda tarrifect
tamezyant di tzemmar nnes ntaff di twarat d ict irifien ggin attas n trennawin u
uwdven ghar redruf n tighermt n Fass deg yeffus nnes u ttaf i tighermt n
Tittvawin xf ughedjuy n Arrif, zzat i waddad id tussa twiza ya taxatart jar
asen, da Fransa ad tssujed abarru zi tidwas nes tiserdasin zzay s 325 aref n
urgaz d 44 n wayrafen n teylalin (ttvyaratt), u ujar zi 52 ujiniral amec yenna
asertan Afranssis Birkillu stirman deg wawar nnes di tmsmunt tanamurt itwazzmem
aseqqim nes deg uzmez n 02 yunyu 1956, maci ghir manaya wapa ak min issujed
Leglawi axatar amexzani zeg ughedvis uhwwes amarrakec ujar zi 400 aref n urgaz d
imarrakcien ak 100 aref uryaz d asbanyu (10)
U mara nekkar ad neyru marra uttvunen a ad naff ujar zi 800 aref
n uryaz mgal ak ca n ruruf d udvrussen zeg ughezdvis n irifien i tugha war teodi
150 aref tkmer, maca di tidet ntaff oawed ra d imirikanien ttugha ten ak
imbiryalien ina dja ttvfen aghezdvis n teylalin u di sdis imalasen twaggent ujar
zi 350 n tsekkirin u tendar ujar zi 40 ttvun n rmaynatt (11)
Deg yeyyar a ad tessek fransa ghar Mulay muhned huma ad itwagg
ijjen wegraw di Ujda ad day s innurzem umsawadv jar sin ighezdisa umenghi huma
ad awdven ghar ca n ufughen i tmukrist tarrifect, xenni ad issek Mulay Muhned
aneghlaf n tmesrayyin n barra Muhmed Azarqan maca ak unurzem n wegraw banen tt
id timesrayin i ghad yarzen tt agraw a s unegmedv ak min yessares uhwes n
iwtilen am:
Yan: ad irin irifien adu wenbadv ujedjid
Sin: ad ssigwjen Mulay muhned
Krad: amsbudder inecraf
Kuz: ad kksen i tqebbar resnah
Zzat umi ghad adfen irifien deg imstugen ak fransa nitni ttaren
ad tgerr zg uzarug m tayduda tarrifect maca min yessares uhwes ijja ugraw a ad
yarez awrud ima ad irur, maca amec twaran ca imarezzuten deg yeyyar umezruy
belli agraw a d tastratijit zi fransa ghir huma ad tarnu ghar s akud, amya ad
munen imbiryalien ad ntvgen xf arrif zg yeffus, izzelmed, asammar, aghedjuy nes
s ujar n uzyen melyun userdvas zg ifranssisen d isbunya d imarrakcien,
idzayrien, itunsien, ifirkien itawssnen s Lgum s thengart n lkabtin Cmit arni
ghar s ra d imxaznien n Yussef s lmehallat nnes … igeni ya i oemmars war tezri
tamurt n tamezgha zeg wakud ikartvajien arni ghar s s ixwanen am omar ben hamidu
d Lbacir amghar n lbranes d lmedvbuh d ukriminal yeggin tamgharsut n ibeqquyen
Bucetta lbeghdadi amghar n Fass d bent taper Lbaca n Azemmur, jjilali amghar m
crada bni hsen d ben omar amghar n zoir … (12) u s usuyes n warpaj ad awdven ad
scmdven redcur s iwdvan nes d marra min yeddaren di tmurt n Arrif.
Min yegga uzeyyar ad as ikemmer arpaj
Tugha iqseh s wattvas xf irifien hima ad sighan deg umenghi nsen
deg uswir ni di ssentan, zzat i wayrafen n ttvyaratt i tugha tsqada Fransa zi
rmars att nnes da issirw Walter Parris areqqa n ughemmis n Times talundunit xf
min yezra «…min d anegh itejjan nttebpett netta d assuyes n remaynatt xf
waccawen deg wakud mani yeryazen izemmaren ad ksin resnah tiri war djin di
tighermt, s wayraf n teylalin timirikaneyyin s twiza ak tenni tifransisin, u x
manaya ruhen d taghtast attas n temgarin d ihnjaren, mac nyzmen attas zzay sen u
caafen ten» (13)
Rmaynatt ni idja seccuren s rgaz n Lvaskin ioeddmen deg idmaren
d rgaz n lluset ioeddmen di tirmect d tarut d rgaz n ddug d lklurikit ioeddmen
di tittawin d tarut …
Arnid ghar sen attas n ddwab n rgaza att ineqqen am rgaz n NB d
lfusfur awragh d rgaz n iliktvrun d uxerdal d luksul …
S warpaj a akimawi d upidrujini i zi teccuren rmeynatt
isscmadven ssuysen tt xf tayduda ttarifect Tamazight u tejja ujar zi 3000 wanag
d min tejja d tiouffna xf tawennadvt, s unegmedv tenni icarrzen u isghmmayen
tedvwer d amssuci, arni xafs tejja Rattvan deg imezdvagh n Arrif di min iqqnen
ghar icemmudven n termect d rattvan n Tifwid d tmessi tawraght idvrin Arrif deg
ussgwas n 1925, u txiss angh ad nessen belli oad ar djuxa ntaff arahar azyen
ameqran ni ipercen s uxenzir zi Nadur nigh Beyya, Accawen, Tittawin amec yeqqar
usinag n Ikulujia s iman tt nes di Arrbatv, u yeqqar aduktur Ctultsburg Pugu
«Stolzberg Hugo» deg yeyyar a « rmayna n Llust itessuyes taylalt deg imenghi
itegga svbanya di Marrakec mgal i tqebbar tireffyin tiwid ict ternnawet deghya
deghya xf ubridv n usezubi n dcuratt yedjan xf timura n wezru nigh deg iraqqen n
wedrar» u yarennyi yeqqar oawedv « ijjen xf 500 (1\500) zg ict tudimt zi Lgaz n
llust izemmar ad yarr ires ixmej min tt ghad yejjen ad immet bab n yires» (14)
U itxxis anegh ad nessen belli di twarat tamezwart deg umezruy
ad itwassuyes warpaj zg ujenna, u mara Oali lidrissi deg udlis ines yarezzu ad
issigwej tamasayt n Rmxzen deg umeghi ya ntaff Muhmed lqjiri zg ijjen ughezdis
nneghni itwara belli Rmxzen ra d netta yudef s ca n tebridvt nigh s tenneden di
tmasayat a n warpaj, u mara mgal i min nenna ad taff mayemmi ghad yesqar rmxzen
xf ukaram a ? mayemmi ig ibelleo larcif nnes deg udem imarezzuten d waydud ? di
tmeqqant ak usentel a inna Sibastien Balfur amaru udlis n «udvarreo ineqqen»
(Embrace Deadly) xf umenghi n warpaj « di min itwassnen belli Ajedjidv amerruki
yesqar xf usentel a, u nec ssnegh belli netta issen aqqa Svbanya tesxdvem arpaj,
s unegmed da amadal amen ikmer issiwer xf usentel a, u ar teghemsa tamedlant
tessawar xf usexdvem n Sbanya i warpaj di tmnadvt a « (15)
Ar akabar aydudan akatalani itwara belli tamsayt tcarc jar
Rmxzen d Svbanya ujar zi manawya tettwafsar ict tafart teqqar belli « ajedjid
Mly yussef ntta ittaren zi Svbanya ad uten Arrif s warpaj minzi hawes asbaniu d
ufransis alahsab agatu n tahersa ixess asen ad mezzghen xf Rmxzen, u da itwara
yussef belli tayduda tarrifect am ca tasedma iceffaren xf uxedjif nnes Lfettan
Mulay Muhned, amec rebda id as yeqqar yussef i mulay muhned «(16)
U necc twarrigh belli Arrifubya netta ijjin ra d Svbanya nigh ra
d Fransa akid sen rmxzen ad sqaren xf usexdvem n warpaj di tesghart n irifien, u
maci ghir ina isqaren, maca ntaff ra d inni ghad ihsben ixf nsen d inni ghad
imzzghen xf uzarug n Marrakec war tugha tidaren ra d timegga n Mulay Muhned
xelli oad ad idaren nigh ad sghuyyen xf tesghart n irifien, tumghezt i Arrif zi
rebda tedja amec tedja oad rux, inni issawaren xf tamunt tanamurt, teggoadven xf
tifray umezruy izwghen s tezwegh n idvammen n irifien inghin ra deg uhwes ra deg
uhwes nneghni ghad yassen deg ussgwas n 1956.
Di 27 mayy 1926, Mulay muhend umi itwara temsara ict temgharsut
zzat nnes u amadal amen ikmer isqar, ixess ad isbedd manaya u iwca ixf ines i
Fransa, xenni ad yekka ujar zi 21 ussgwas di teyzirt n Larinyun, u xmi id ghad
yedwer ghar Misra ad taff xenni din ijjen wawar xafs nneghni oawed.
Min itwannan di tesghart n Mulay Muhned
Mayemmi rebda tugha din Arrifubya zi rmxzen ? amec nezvra manaya
war yedji iqqen ghir ghar usenti n tayduda tarrifect, amezruy yiriw u yudjegh
itoeqqab zzay negh ghar temgharsut n ibeqquyen ghar lehrkat n rmxzen mgal i
tqebbar tireffyin, ghar min tugha itegg rmxzen hma ad issares qabu di tjarrat n
tenzbayt terrifect tamezwaret, s uya tabrat ni issek Yussef ghar ca n rquyyad d
asighi i wmghaz a wanita, u war day s walu mara ssijen imeghrayen nnegh xf min
inna ujedjid aoalwi di tesghart n warraw n tirrugza « nruh ghar ipri afasi huma
ad nsfuggel s tfeska tameqrant …zg imentilen d anegh yejjin huma ad negg amuddu
ya, min imsaren n Lfitna di cra n tqebbar tijeblyyin ideffaren i wemghwegh, id
yussin di jjipet tarrifect huma ad isnekkar timessi m tagrawla d ‘Lfasad’ jar
imezdagh n wergha … u di min yudvsen ad tsrem belli tarennawt ad tiri ak
ughezdis nnegh…»(17)
rexzrat iqqutdven n yussef ad tejj it ad itwara ijjen wassadv
(hero)am Mulay Muhned i zi ksin marra ayt bab n tnezbayt zeg umadval d ijjen
«lfettan» yetghir as am ca n bu teghyuct nneghni, yussef war itbeddi ca ghar
manaya wapa, u di 26 Mayy 1926 di Fransa inna zzat i wselway Afransis manaw ya:
« nuss d ghar timura ya umi arnin iserdasen ifransisen, ghar idakkwar refder dg
uqessi n tkecca n tagrawla zg awank nnegh…»itwfsar awar a di tghemmist n Ssaoada
di 20 yulyuz 1920
dix yussef idja innugh di tumert nnes umi kkar ad sbedden
tayduda tarrifect, netta war ttughi bu ixezzar ghar ughezdis nneghni n tirelli d
uzarug ad tqebbidvt n uhwes, netta ghir tugha ixes ad iqqim d ajedjidv, waxxa x
uorur n ruruf ni immuten d yenni innyzmen, xf uorur n tsekna n irifien ak min
day sen yeghza rattvan yegga arpaj i xafsen ssuyesen, u mara aghemmis n Times
Alunduni inna di tesghart n Mulay Muhned «Obkrim netta d asvadv d anamur yarni
isbunya zg imucan ihwsen, u imnegh s drus n resnah zzat i ygeni ameqqran itezra
tamezgha zg wakud n ikartvajien» (18)
u zeg ughezdis nneghni ntaff awuri anamur u awarn as amussu
anamur ira oemmar as arahar war tenni xf tixutra n tmegga n Mulay Muhned u yina
amec id ghad iban deg imar ad ten aff mgal i wuri aserdas u nitni ira djan ak
awuri asertan u d manaya i ten ghad issbdvan ak Mulay muhned xminni ghad yegg
aserdas userillett, maca xelli war kids djin ca deg tikti nnes, xelli amenni amc
nnigh war d idaren walu zi tmegga d tabghest n Mulay Muhned, xelli di Amrika n
yeffus ira twaran tt am Simun Bulibar (1783 _ 1830) anzbay Alatini itwassen d
mamec di Eurubba teggent di txxamt n Gilium Till, anzbay Aswisri, tagrawla
Tarrifit rebda idja mgal nnes marra ayt bab n taydyulijit n Imbiryalien ujar
Ifusien iwrubbien, Maca xelli deg ifusien dja din inni ig itbeddan ak tayduda
Tarrifect s unegmedv di Amrika, Maca yenneghni ira itbeddan Ak Mulay muhned
nitni zg Icuyuoien, iggin ijen urar d ameqran «Lunabarak» mahned ad swizan
Irifien, Izermaden ira axminni aqqayen ak Mly Muhned di Eurubba maca maci s amec
ubeddi ni ira din zeg Izermadven di Amrika talatanet.
Taghemsa tamedlant kur ict min ttugha tari xf tagrwla n Mulay
mhned d waydud Arrifi, kur ict man tt taydyulijit xf tbedd huma ad tzzugez
(explique) turda (opinion) nnes am taghemsa tasbanyut idja itmzzaghen xf
takulunyalit, maca xelli amenni nzemmar ad naff din sin n ddwab di taghemsa
tasbanyult tenni itmezzaghen xf tasghart n Svbanya di Arrif s mamec mma am
ughemmis n Kursibundansyadi Isbanya, d ughezdis nnegh ixezzaren ghar min
itemsaren di Arrif zg ict teghmart nneghni zzat i trennawin ire itegg igeni
Arifi u aghezdis wanita ira ntaff it ghar am aghemmis n Isbanya nuiba, maca
arahar isbunya idja wer ssinen min itemsaren nican di Arrif ammu yura Antvuniu
Bugis i wghmmis n A B C , ijjen umegrad adu uzewel «ra d ijjen war issin min
itemsaren di Arrif «, Maca Taghemsa Talimant s wattvasv imntilen s unegmedv umi
texsar deg umenghi amedlan wis yan, tugha tased ak tanzbayt tarrifect u deg
yeyyar a yeqqar Aliksander Vun Tansbirg di tghemmist n Ziddyutcutsa ytung manaw
ya: « neccin ilimanien ibedden xf umenghi deghya, ict tmsrayt ixess ad tiri zzat
i tittawin nngh, aqqa inzbayen i wer ijjin ca n udvar ad iojen xf yiri nnsen,
zdvapdjen abeddi nnegh akisen, amenghi nsen d amenghu nnegh» (19)
am ddeg a n ubeddi dja din zi taghemsa talimant ira war txes ca
Fransa x uya rebda ira teqqar aqqa din ict twiza zeg uliman ghar tayduda
tarrifect, min dja Taghemsa issawaren s ires n tanbdavt talimant tagi ad
tkunfirma ddeg n wawar, tanya taghemsa Taytvalect rebda di rxzrat nnes
taymbiryalit ira tsghuyyu xf tsekkirin itegg Fransa di Arrif war dji zzidjzen as
irifien maca tugha twara sbanya ur tzemmar ad tqqim di Arrid, dix d Italya
izdapdjen ad tiri di Arrif, u Italya nettat qao war tari taynit i tanzbayt
tasbanyut minzi nettat war tizwi walu zi trennawet nnes zg umenghi amedlan
amezwaru s uya nzemmad ad ngzu mayemmi teksi taghemsa taytvalect turda ya.
Imessdwar
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn zsm_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn gle_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ron_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn pag_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn uzn_Latn kab_Latn taq_Latn kab_Latn kab_Latn kab_Latn nno_Latn kab_Latn kab_Latn ltz_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn lmo_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn mlt_Latn